als_Latn dik_Latn sag_Latn
Një vit nga fitorja e Shpend Ahmetit dhe humbja e Isa Mustafës në Prishtinë
Para një viti rrallë kush kishte besuar se Vetëvendosje do ta mundte LDK’në e Shpend Ahmeti Isa Mustafën në Prishtinë. Sot, bëhen një vit nga fitorja e Vetëvendosjes dhe humbja e LDK’së.
Politiko
E Hënë, 1 Dhjetor 2014 | 12:27
0 Komente.
Deri para një viti Prishtina konsiderohej një bastion i pamposhtur i LDK’së. Në fakt kështu edhe kishte qenë që nga paslufta e deri më 1 dhjetor 2013.
PDK nuk kishte arritur asnjëherë ta fitonte Prishtinën, as atëherë kur ajo doli si forca më e madhe politike në vend, duke fituar dy herë zgjedhjet nacionale.
Kandidatët e saj kishin dështuar çdo herë përballë atyre të LDK’së. E të mos flasim për partitë e tjera, të cilat nuk i janë ofruar asnjëherë finales për ta marrë Prishtinën.
Por ajo që deri dje quhej e pamundur, u bë e mundur më 1 dhjetor në Prishtinë kur Vetëvendosje e mundi LDK’në e Shpend Ahmeti Isa Mustafën, në një garë të fortë të zhvilluar mes tyre.
Kjo humbje i solli shumë shpresë e vetëbesim Vetëvendosjes e cila dështoi të fitonte ndonjë komunë tjetër, ndërsa i shkaktoi jo pak telashe dhe mëzi Isa Mustafës, i cili ia shkaktoi humbjen e parë partisë së tij në Prishtinë.
Një vit pas Vetëvendosje s’ka me çka të mburret shumë me qeverisjen e saj, e cila nuk solli shumë ndryshime.
Sigurisht është për t’u vlerësuar transparenca, kiflet dhe dollapët në shkolla, pavarësisht diskutimeve për cilësinë e tyre. Por, sipas opozitës, një vit qeverisje nga VV ka edhe dështimet e saj. /Politiko.net
als_Latn als_Latn slv_Latn als_Latn als_Latn als_Latn als_Latn als_Latn als_Latn als_Latn als_Latn als_Latn